ประกาศคณะกรรมการกํากับตลาดทุนที่ ทด. 95/2552เรื่อง หลักเกณฑ์ เงื่อนไข และวิธีการในการให้บริการ เป็นนายทะเบียนหลักทรัพย์ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 223 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ ข้อ ๑ ในประกาศนี้"ผู้ถือหลักทรัพย์" หมายความว่า ผู้ถือหลักทรัพย์ที่นายทะเบียนหลักทรัพย์รับเป็นนายทะเบียน"ผู้ขอรับบริการ" หมายความว่า ผู้ออกหลักทรัพย์ที่นายทะเบียนหลักทรัพย์รับเป็นนายทะเบียนข้อ 2 ในการให้บริการเป็นนายทะเบียนหลักทรัพย์ของหลักทรัพย์ประเภทใดตามที่ได้รับมอบหมายจากผู้ขอรับบริการ นายทะเบียนหลักทรัพย์ต้องดําเนินการตามหลักเกณฑ์ เงื่อนไข และวิธีการในการจัดทําและเก็บรักษาทะเบียนหลักทรัพย์ ตลอดจนหลักฐานประกอบการลงทะเบียนตามที่กฎหมายกําหนดเกี่ยวกับหลักทรัพย์ประเภทนั้นข้อ ๒ ในการให้บริการเป็นนายทะเบียนหลักทรัพย์ของหลักทรัพย์ประเภทใดตามที่ได้รับมอบหมายจากผู้ขอรับบริการ นายทะเบียนหลักทรัพย์ต้องดําเนินการตามหลักเกณฑ์ เงื่อนไข และวิธีการในการจัดทําและเก็บรักษาทะเบียนหลักทรัพย์ ตลอดจนหลักฐานประกอบการลงทะเบียนตามที่กฎหมายกําหนดเกี่ยวกับหลักทรัพย์ประเภทนั้นข้อ ๓ นายทะเบียนหลักทรัพย์ต้องจัดให้มีสัญญาการให้บริการกับผู้ขอรับบริการเป็นหนังสือมีข้อความตรงกันอย่างน้อยสองฉบับ และต้องมอบให้ผู้ขอรับบริการเก็บไว้เป็นหลักฐานหนึ่งฉบับในกรณีที่สัญญาการให้บริการเป็นนายทะเบียนหลักทรัพย์ชํารุดหรือสูญหาย และผู้ขอรับบริการขอให้นายทะเบียนหลักทรัพย์ถ่ายภาพสัญญาหรือจัดทําสําเนาให้แก่ผู้ขอรับบริการ นายทะเบียนหลักทรัพย์ต้องจัดให้ตามความประสงค์ และอาจเรียกค่าใช้จ่ายเอาจากผู้ขอรับบริการเท่าที่จําเป็นก็ได้ข้อ ๔ นอกจากข้อความที่เป็นสาระสําคัญแห่งสัญญาที่พึงระบุตามที่คู่สัญญาตกลงกันแล้ว ให้นายทะเบียนหลักทรัพย์ระบุข้อความต่อไปนี้ไว้ในสัญญาการให้บริการเป็นนายทะเบียนหลักทรัพย์ด้วย(1) สิทธิ หน้าที่ และความรับผิดชอบระหว่างนายทะเบียนหลักทรัพย์และผู้ขอรับบริการ(2) ค่าธรรมเนียมหรือค่าใช้จ่ายใด ๆ (ถ้ามี) ที่ผู้ขอรับบริการมีหน้าที่ต้องชําระตามสัญญาในอัตราที่แน่นอนข้อ ๕ ในการให้บริการเป็นนายทะเบียนหลักทรัพย์ นายทะเบียนหลักทรัพย์ต้องดําเนินงานดังต่อไปนี้(1) จัดทําและบันทึกทะเบียนหลักทรัพย์ให้ถูกต้องครบถ้วน ตรงต่อความเป็นจริงและเป็นปัจจุบัน(2) จัดให้มีระเบียบหรือข้อบังคับเกี่ยวกับการโอน การจํานํา การอายัด การออกใบหลักทรัพย์ใหม่ และการอื่นใดที่จําเป็นในการติดต่อกับนายทะเบียนหลักทรัพย์ โดยให้ปิดประกาศไว้ในที่เปิดเผย ณ สํานักงานของนายทะเบียนหลักทรัพย์นั้น(3) จัดให้มีระบบควบคุมภายในที่สามารถป้องกันการกระทําโดยมิชอบอันอาจก่อให้เกิดความเสียหายแก่ผู้ขอรับบริการหรือผู้ถือหลักทรัพย์ โดยอย่างน้อยต้องมีเรื่องดังต่อไปนี้(ก) การแบ่งส่วนงานและอํานาจหน้าที่ของพนักงานแต่ละระดับที่เกี่ยวข้องกับทะเบียนหลักทรัพย์(ข) การควบคุมและเก็บรักษาทะเบียนหลักทรัพย์และใบหลักทรัพย์ที่เกี่ยวข้อง(ค) การตรวจสอบกิจการภายใน(4) จัดให้มีระบบการเก็บรักษา รวบรวม และประมวลผลข้อมูลที่มีประสิทธิภาพ รวมทั้งมีระบบสํารองข้อมูลไว้ใช้ทดแทนในกรณีที่ไม่สามารถนําข้อมูลนั้นมาใช้ได้(5) จัดให้มีระบบการจัดการที่มีประสิทธิภาพเกี่ยวกับข้อร้องเรียนหรือข้อพิพาทที่เกิดจากการให้บริการเป็นนายทะเบียนหลักทรัพย์(6) อํานวยความสะดวกตามสมควรแก่ผู้ถือหลักทรัพย์ในการตรวจดูทะเบียนหลักทรัพย์ในระหว่างเวลาทําการตามที่นายทะเบียนหลักทรัพย์กําหนดข้อ ๖ นายทะเบียนหลักทรัพย์ต้องมีมาตรการรองรับเมื่อเกิดกรณีฉุกเฉินที่อาจมีผลกระทบต่อการให้บริการเป็นนายทะเบียนหลักทรัพย์ โดยต้องกําหนดกรณีฉุกเฉินให้ครอบคลุมถึงเหตุการณ์ต่าง ๆ ที่อาจเกิดขึ้นได้ รวมทั้งกําหนดขั้นตอนการดําเนินการและผู้รับผิดชอบในการดําเนินการตามขั้นตอนดังกล่าวในแต่ละกรณีให้ชัดเจนข้อ ๗ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการให้บริการเป็นนายทะเบียนหลักทรัพย์ ลงวันที่ 15 กันยายน พ.ศ. 2535 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๘ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการให้บริการเป็นนายทะเบียนหลักทรัพย์ ลงวันที่ 15 กันยายน พ.ศ. 2535 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๙ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2552 เป็นต้นไปเว้นแต่ข้อ 5(5) และข้อ 6 ให้ใช้บังคับตั้งแต่วันที่ 16 กุมภาพันธ์ พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 28 ตุลาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดให้การออกหลักเกณฑ์ในการประกอบการเป็นนายทะเบียนหลักทรัพย์เป็นอํานาจของคณะกรรมการกํากับตลาดทุน จึงเห็นควรออกประกาศเพื่อทดแทนประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการให้บริการเป็นนายทะเบียนหลักทรัพย์ ลงวันที่ 15 กันยายน พ.ศ. 2535 นอกจากนี้ เพื่อปรับปรุงหลักเกณฑ์ในการประกอบการเป็นนายทะเบียนหลักทรัพย์ในส่วนที่เกี่ยวกับการจัดการข้อร้องเรียน และการมีมาตรการรองรับเมื่อเกิดกรณีฉุกเฉินที่มีผลกระทบต่อการให้บริการ เพื่อให้การกํากับดูแลนายทะเบียนหลักทรัพย์เป็นไปอย่างมีประสิทธิภาพ จึงจําเป็นต้องออกประกาศนี้